Jodarok

Jodarok (oikealta nimeltään Matti Salminen, s. 1980 Joensuu) on suomalainen rap-artisti. Hän tuli tunnetuksi hip hop -yhtye Kemmurun jäsenenä ja sooloartistina. Vuonna 2012 hän perusti Aivovuoto-yhtyeen tuottajakaksikko K.V.N & Lobon kanssa. Lisäksi Jodarok on mukana improvisaatioräppiä livekeikoilla tekevässä Freerap-kokoonpanossa yhdessä Solosen ja Xmiehen kanssa.

Omien julkaisujensa lisäksi Jodarok on tehnyt kappaleita myös muille artisteille, kuten Yonalle ja Hiekkalaatikkojengille. Jodarok on myös tehnyt musiikkivideoita Aivotuotos-tiimissä, ja hän on ollut mukana perustamassa Meiän Musiikki sekä Dödstil -levy-yhtiöitä.

 Ura 
2001–2010
Vuonna 2001 Jodarok julkaisi osana Kemmuru-yhtyettä Kemmuru EP:n. Vuonna 2003 julkaistiin Kemmurun toinen pitkän odotuksen mukaan nimetty julkaisu Mite se teiä...?. Molemmat julkaistiin Hella Recordsin kautta. 

Ensimmäisten Kemmuru-julkaisujen jälkeen Jodarok siirtyi soolouralle, ja julkaisi vuonna 2004 Hella Recordsin kautta albumit Hukattu aika, Stabiili asunnoton ja Teille ei tarjoilla promo. Samana vuonna Kemmuruun liittyi kolmas jäsen, rovaniemeläissyntyinen DJ J-Laini. 

Seuraavana vuonna Monsp Records julkaisi Kemmurun Bläkie, Loco & Luchi Lover -EP:n, joka oli esimakua Kemmurun saman vuoden 11. lokakuuta julkaistulle Kehumatta paras -albumille. Ilmestyttyään Kehumatta paras sai loistavan vastaanoton. V-lehti valitsi sen vuoden albumiksi ja Kemmuru valittiin Funk Awardsissa vuoden 2006 parhaaksi bändiksi. Suomen virallisella listalla albumi sijoittui julkaisuviikollaan (42/2006) sijalle 34.

Vuonna 2009 Jodarok julkaisi Jontista & Shakasta tutun Jontin kanssa Uuden ajan avaruususkonto -nimisen albumin 3rd Rail Musicin kautta. Nimensä mukaan albumin aiheet käsittelevät ufohavaintoja sekä salaliittoteorioita. Albumi sijoittui Suomen virallisen listan sijalle 28 julkaisuviikollaan (6/2009).

Kemmurun kolmas ja toistaiseksi viimeinen pitkäsoitto Meiltä puuttuu kaikki julkaistiin Monsp Recordsin kautta 12. toukokuuta 2010. Toukokuun lopulla albumi laitettiin ilmaisjakeluun Monspin sivustolle. Albumi sijoittui ensimmäisellä viikollaan (20/2010) sijalle 13 Suomen virallisella listalla.


2011–2019
Jodarok julkaisi Valvo viiteen nuku kolmeen -nimisen sooloalbumin omakustanteena 17. toukokuuta 2011. Albumin ovat tuottaneet miltei kokonaan Lahti-Samppa ja Jodarok. Albumista julkaistiin uusi painos syksyllä 2012. 

Vuonna 2012 Jodarok ja tuottajakaksikko K.V.N & Lobo muodostivat Aivovuoto -nimisen rap-yhtyeen, jonka ensimmäinen levy Aivovuoto julkaistiin 26. huhtikuuta 2013 Monsp Recordsin kautta. Albumi nousi Suomen virallisen albumilistan 15. sijalle. Yhtye julkaisi syyskuussa 2013 "Moukarimies" -nimisen lyhytelokuvan ja saman vuoden marraskuussa Vihaa karkkia EP:n. Aivovuodon seuraava kokopitkä Dötöx julkaistiin vuonna 2017, ja Katin tavara-verkkokauppa myi levyä myös Jodarokin suunnittelemalla Dödstil-lehdellä tai fanipaidalla varustettuna.  

Vuonna 2018 Jodarok oli perustamassa levy-yhtiötä nimeltä Dödstil yhdessä tuottaja Lahti-Sampan kanssa. Uuden levy-yhtiön ensimmäisiin julkaisuihin kuuluivat Jodarokin uusi soolokappale "Aalto tulee" sekä esimerkiksi JV:n, Krison ja Lobon musiikkia. 

 2020– 
Aivovuodon kolmas kokopitkä albumi Liikkeellä julkaistiin vuoden 2020 maaliskuussa, koronaviruspandemian levitessä Suomeen. Yhtye kommentoi levyä julkaistessa, että ei voisi sattua juuri ristiriitaisempaa aikaa julkaista levy nimeltä "Liikkeellä". Pandemian myötä Aivovuodon keikat keväältä peruttiin usean kuukauden ajalta.  

Maaliskuussa 2020 alkoi myös Salmisen ja Heli Kemiläisen yhteistaidenäyttely Mielikuvakaappaus Suvilahden Make Your Mark -galleriassa. Yhteisteoksien lisäksi näytteillä oli taiteilijoiden omaa tuotantoa, esimerkiksi Salmisen luonnoksia Aivovuoto-levyjen kansikuvista.  Tätä ennen näyttely oli ollut esillä Joensuussa Galleria Woutilassa.  Salmisen taiteellista tuotantoa on ollut esillä myös yhteisnäyttelyiden muodossa B-galleriassa Turussa ja galleria Pesulassa, Fiskarsissa. Yhteisnäyttelyissä on ollut mukana myös tekstiilitaiteilija Niina Mantsinen.

 Diskografia 
Sooloalbumit
 Hukattu aika (2004)
 Stabiili asunnoton (2004)
 Teille ei tarjoilla promo (2004)
 Syvä itä (Jodarok vs. Bläksim, 2005)
 Uuden ajan avaruususkonto (Jontin kanssa, 2009)
 Valvo viiteen nuku kolmeen (2011)
 Split 12" (JV:n kanssa, 2013)
 Lokki (2025)

 Kemmuru 
 Kemmuru EP (2001)
 Mite se teiä...? (2003)
 Bläkie, Loco & Luchi Lover (2006)
 Kehumatta paras (2006)
 Meiltä puuttuu kaikki (2010)
 TBA (TBA)

 Aivovuoto 
 Aivovuoto (2013)
 Vihaa karkkia EP (2013)
 Se tuli televisiosta / Sushi Drive-by (Aivovuoto / Khid, 2015)
 Dötöx (2017)
 Utopia Sessiot EP (2019)
 Liikkeellä (2020)
 Seitseman (2024)

Vierailijana
 Artisti Kappale Albumilta Muut vierailijat Vuosi Murmurecordings "Hurulluru" Escapemodule Aksim 2002 Tulenkantajat "Yön kansa" Hyvää syntymäpäivää rouva presidentti A. Paskiainen & Aksim2000 2003 Tonto Slonko "Upea maailma" Kaks levyä hyllyssä Kemmuru & Karri Koira 2003 Ritarikunta "Väkisinki flippaa" RK – Kroonisesti akuutti  2004 Hannibal & Soppa "Kuuliksie? -friistaili" Promoa huudeilles Tyko & Uupunut Taimi 2005 Hannibal & Soppa "Ryin ja räin" Pahat viinit Raimo 2005 Hannibal & Soppa "Vallankumous iskee" Pahat viinit  2005 Hannibal & Soppa "Kieli käärmeen" Sun huudit ei oo seiffit Quitzi 2006 Hannibal & Soppa "Toinen virhe" Sun huudit ei oo seiffit Ambassa, R-Syke & Seyed Ali 2006 Hannibal & Soppa "Vallankumous iskee (Gabro rmx)" Sun huudit ei oo seiffit  2006 Ruudolf "Pulttiboys" Semihot Ruudolf Megamixtape  2006 DJPP "Lokki kerouac" Tuottajalevy  2006 DJPP "Se on skitso" Tuottajalevy Ei Toivotut Lapset & Quitzi 2006 Nopsajalka "Omaa juttuu" Tontilla taas  2006 Eevil Stöö "Lunta tupaan" Joulustöö  2006 Hannibal & Soppa "Pahoinvointivaltio" Meiän asia Jontti & Shaka 2007 Loost Koos "Taivaanlinnut" Peruna & timantti  2007 Konvehdinmussuttajat "Katumuss" Älä mussuta! Shaka & Ville Kalliosta 2007 Giant Räbät "Häsläri" 1. erä Hannibal 2008 Giant Räbät "Joporoti-mafia (freestyle)" 1. erä  2008 Stepa "Ongelmii" MC  2008 Polarsoul "Mieron tiellä rmx" World Bump OG Ikonen 2008 Loost Koos "Valmis maailma" Ei väistetä jos ei tunneta  2008 Tykopaatti "Hillitty, harkittu, huoliteltu" Luopioisten luja  2008 Thono Slowknow "Pihalla taas" Pihalla taas  2009 Hannibal & Joku Roti Mafia "Tähä voit luottaa" Ad Portas  2010 Ruudolf "Aina takas kotiin" Asfalttisoturin viimeinen hidas  2010 X23 "Lokakuu" X23-12X  2010 Kuningas Pähkinä & Kilari Audio "Landespede" Musaa (Kadonneet kovalevyt osa II) Hannibal, Panama Rayo & Soppa 2010 Kolmiodraama "Lämmintä bissee ja kylmii naisii" Jotain tasottavaa Lauri Räpping Vantaanjoki 2011 SMC Lähiörotat "Mihin vaan meet" Raffii Suomi-flättii  2011 Jontti "Profeetta" Yhden miehen kultti  2011 Saurus "UFO" Elossa U.A.A.U. & Stepa 2011 AR2 "Puhetta riittää" Kompilaatio  2011 Gasellit "Kaikki tai ei mitään" Kiittämätön  2012 Vieläki Lepposaa & Haamu "Elämää suurempi" Pidemmälle viety  2012 Loost Koos "Vainot" Pienempi kuin kolme  2012 K.V.N & Lobo "Passaa ne eurot" Sutenööriskeidaa  2012 HKI Crates "Lelu" HKI Crates Kemmuru & Puppa J 2012 Pietari "Vanhuus" Hopeatähti Joe-Setä 2012 Stepa & Are "Syö papu jos oot nälkänen" ...ja naksuvat luupit Kriso K 2012 DJ Polarsoul "Ei kompromisseja" Pilvilinna Asa & Paperi T 2013 Kepes Mode "Steven Seagal" Dyykkaa tää albumi  2014 Stepa "Se ei oo maanantai (eikä tiistai)" Ultramagneettinen Are 2014 Stepa "Jaoin nuorena postii" Ultramagneettinen  2014 Stepa "Tee omaa juttuu" Ultramagneettinen Are 2014 Tykopaatti "Bisnes" Bäk in bisnes  2014 6Mäki "Unissakävelyfunk" Elinkautisfunky  2014 Ali & Mode "Ei päätä, ei häntää" Likapyykkiä  2014 Jeijjo & Nupi "Hävityksen kauhistus" NeO Olarista Hätä-Miikka 2014 Reino Nordin "Musiikki on voimaa" Bongo Rock  2014 Chydeone & Leo Luxxxus "Pelkää!" FORCE100 Sattalite, K!rby, Klaus Kustaa, Jussi Kuoma, Killa Knatti, Are, JV, Tommishock, Haamu & Puppa J 2015

 Lähteet 

 Aiheesta muualla 

 Jodarok MySpace -sivustolla
 Uuden ajan avaruususkonto MySpace -sivustolla
 Jodarokin haastattelu Redrum-187 -sivustolla
 Jontin & Jodarokin haastattelu ja "Viimeinen valssi" ladattavana Redrum-187 -sivustolla
 Jodarokin haastattelu SuomiRäp-kanavalla

Luokka:Suomalaiset hip hop -artistit
Luokka:Suomalaiset sanoittajat
Luokka:Vuonna 1980 syntyneet
Luokka:Elävät henkilöt